
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   


ECSP7002C Datblygu a Chyfoethogi’r Cwricwlwm

Astudiaeth i wahanol strategaethau sillafu a’u heffeithioldeb gyda ffocws penodol ar Ysgrifennu ar draws y Cwricwlwm ynghyd a’r Fframwaith Llythrennedd 

Mae’r Ysgol lle cynhelir yr astudiaeth (‘Ysgol X’) yn ysgol categori A wedi lleoli yn ardal De-Orllewin Cymru. Ysgol gymysg yw Ysgol X yn cynnig addysg cyfrwng Cymraeg i ddisgyblion 11-19 mlwydd oed. Mae’r dosbarth o dan sylw yn ddosbarth allu cymysg Cyfnod Allweddol 3 gyda 24 o ddisgyblion. Bydd y traethawd hwn yn trafod amrywiaeth o strategaethau sillafu gwahanol a’u heffeithioldeb ym marn ysgolheigion a’r dosbarth penodol gan ystyried y Fframwaith Llythrennedd (Fframwaith Llythrennedd a Rhifedd Cenedlaethol, 2014) (‘FfRhLl’) a phwysigrwydd ysgrifennu, darllen a llafaredd ar draws y Cwricwlwm.

Defnyddir y strategaethau sillafu a fydd yn cael eu trafod fel rhan o’r traethawd hwn ar draws pob un dosbarth er mwyn sicrhau tegwch, er mai data'r dosbarth nodwyd uchod yn unig fyddaf yn casglu. Penderfynwyd astudio i strategaethau sillafu o fewn y maes ysgrifennu ar draws y Cwricwlwm yn benodol wrth ystyried y Fframwaith Llythrennedd er mwyn cadw’r astudiaeth yn gyraeddadwy. Gwnaethpwyd ymdrech i gynnwys elfennau o ddarllen a llafaredd er mwyn ceisio ymestyn pwrpas a gwaith gwreiddiol yr astudiaeth.

Y strategaethau sillafu o dan sylw
•	Creu mnemonig wedi ei fwriadu i gynorthwyo’r cof. (Ysgrifennu)
•	Creu pyramid eirfa ar gyfer bob gair wedi ei fwriadu i gynorthwyo’r cof. (Ysgrifennu)
•	Chwilio am ystyr / term Saesneg yn y geiriadur. (Darllen)
•	Dweud y gair yn uchel fel y gwelir ar bapur e.e. gw – raig.  (Llafaredd)


Bydd yr astudiaeth yn ystyried barn y disgyblion ynghylch eu llwyddiant. Perchir hawl y disgyblion at gyfrinachedd a’u hawl at driniaeth foesegol trwy gydol yr astudiaeth wrth gydymffurfio gyda Chanllawiau Moeseg BERA (British Educational Research Association, 2018). Mae hyn yn cynnwys cadw’r wybodaeth ganlynol yn gwbl gyfrinachol; yr ysgol dan sylw; disgyblion a staff yr ysgol; ei lleoliad; ynghyd ag unrhyw wybodaeth sensitif a chyfrinachol.

Diben yr astudiaeth hon bydd i alluogi disgyblion i wneud y cynnydd gorau posib trwy nodi’r strategaethau sillafu sydd yn ymddangos y fwyaf effeithiol ac y rheiny sydd o bosib yn llai effeithiol wrth edrych ar y data a chasglwyd o’r profion. Byddai gallu nodi’r dulliau sillafu mwyaf effeithiol yn sicrhau bod disgyblion yn cyrraedd eu llawn botensial wrth gael eu hasesu’n ysgrifenedig ar draws y Cwricwlwm ac yn fwy hyderus wrth fynegi eu hun ar bapur.

Mae’r astudiaeth hon i strategaethau sillafu effeithiol er mwyn gwella sgiliau Llythrennedd dysgwyr yn cyd-fynd a blaenoriaethau’r Llywodraeth, “Mae'r FfLlRh yn pennu'r sgiliau rydym yn disgwyl i ddysgwyr eu datblygu. Ym maes llythrennedd rydym yn disgwyl i ddysgwyr ddod yn fedrus yn y canlynol

· Llafaredd ar draws y cwricwlwm
· Darllen ar draws y cwricwlwm
· Ysgrifennu ar draws y cwricwlwm.

(Llywodraeth Cymru, 2014.) 

Yn ystyried blaenoriaethau’r Llywodraeth uchod ym maes Llythrennedd bwriadwyd cynnwys elfennau o lafaredd, darllen ac ysgrifennu yn fy astudiaeth er mwyn ymchwilio i gysylltiad pob un o’r rhain gyda gallu dysgwyr i sillafu yn gywir.

Yn y gorffennol, mae nifer o addysgwyr ac ymchwilwyr wedi rhoi ffocws pendant ar effeithiolrwydd cyfathrebol gwaith ysgrifenedig yn lle nodweddion fel sillafu a gramadeg (Schalagal, 2007.)  Mae ymchwil gan Critten a Daffern (2019) yn cefnogi’r datganiad, “While some teachers may genuinely find it difficult to dedicate time for spelling instruction, it seems that the teaching of spelling is not always considered to be a priority.” 

Maen Critten a Daffern yn cyfweld ag athrawon i holi sut yn union maen nhw’n cynnwys strategaethau sillafu yn eu dosbarth. Gwnaeth rhai dweud bod amser yn ystod gwersi yn rhy bryn i lwyddo cyrraedd ble’r oedden nhw’n anelu o ran cynnwys y wers a hefyd rhoi amser i ddatblygu sillafu. Dyna pam gwnaethpwyd ymdrech yn ystod fy astudiaeth i gynnwys cyfleoedd i ddatblygu sillafu o fewn tasgau arferol sydd yn ymwneud a chynnwys y wers.

Felly, yn ôl ymchwil Critten a Daffern, dydy rhai athrawon ddim yn ystyried addysgu sillafu fel ‘priority’ ond nodwyd uchod mae llafaredd, darllen ac ysgrifennu ar draws y Cwricwlwm yn flaenoriaethau i Lywodraeth Cymru, ac felly, mae sillafu, o dan faes ysgrifennu, yn flaenoriaeth yng Nghymru ac yn bwysig i bob addysgydd ac ymchwilydd cynnwys yn eu gwersi.

Dwedodd un athro, “It [the teaching of spelling] wasn’t outweighing some of the other elements of English curriculums. I don’t really teach it.” Fel canlyniad, mae’n debygol bod eu dosbarthiadau o dan anfantais i gymharu â dosbarthiadau eraill lle mae’r athrawon yn cynnwys strategaethau sillafu yn eu gwersi. Er mwyn i ddysgwyr gallu cyfathrebu’n hyderus ar bapur mae’n bwysig eu bod gyda’r offer cywir i wneud megis sgiliau sillafu a gramadeg cryf.

Mae’r Llywodraeth yn nodi bod Llythrennedd yn bwysig ‘ar draws y Cwricwlwm’ ond sut all dysgwyr gwblhau tasgau ysgrifenedig yn hyderus gan sillafu’n gywir ar draws y pynciau os agwedd rhai addysgwyr yw bod sillafu ddim yn bwysig? Mae ymchwil gan Keriner, Schnakenberg, Green, Costello a Mcclin (2002) lle gosodwyd tri arbrawf gwahanol yn dangos bod sillafu’n gywir wrth ysgrifennu yn bwysig oherwydd bod canfyddiadau’r darllenwyr am allu ysgrifenedig yr awdur yn lleihaol os mae gwallau sillafu yn bresennol. 

Yn ogystal, wrth i ddarllenwyr edrych ar waith gyda gwallau sillafu, mae eu sylw yn troi oddi neges y darn i geisio dehongli sillafu anghywir (Martin a Ranson, 1990). Mae diffyg gallu sillafu hefyd yn gallu rhwystro’r llif meddyliau wrth ysgrifennu gan fod yr ysgrifennydd yn poeni am sillafu yn gywir wrth gwblhau’r dasg, unwaith eto yn pwysleisio pwysigrwydd blaenoriaethu sillafu.

Y prif llenyddiaeth academaidd sy’n cysylltiedig a’r astudiaeth hon yw ‘The Literacy Leader's Toolkit: Raising Standards Across the Curriculum 11-19’ (Tyrer a Taylor, 2013.) Mae Tim Brighouse yn nodi’r syniad canlynol gwelodd yn un ysgol yn y rhagair, “12 words most frequently and annoyingly mispelt the previous week and which the staff then share and make a point of spelling correctly in lessons with a prize given at assembly following a draw from those pupils who spotted the correct 12.” 

Mae’r dewis o’r eirfa ‘yn gyson’ ac ‘yn gythruddol’ yn y frawddeg yn ddiddorol ac yn awgrymu mae’r ysgol mewn cwestiwn yn rhoi ffocws ar eiriau sydd yn cael eu sillafu yn anghywir yn gyson a thyle bod yn hawdd sillafu yn unig yn lle amrywiaeth o eirfa.

Yn amlwg mae’n bwysig i ddewis rhai geirfa sy’n cael eu sillafu yn anghywir yn gyson er mwyn gallu targedu'r nifer eang o ddisgyblion ond mae’n bosib bod hefyd yn werth ystyried geirfa fwy heriol sydd wedi cael eu sillafu yn anghywir gan unigolyn er mwyn helpu datblygu geirfa weddill y disgyblion.

Mae rhai dysgwyr, yn cynnwys dysgwyr gydag anawsterau dysgu megis Dyslecsia, yn osgoi defnyddio geiriau heriol oherwydd eu bod methu sillafu. (Alexander-Passe, 2006.) Felly mae dewis eirfa o waith disgybl sydd wedi ymdrechu i gynnwys geirfa fwy heriol nad sydd o fewn gallu disgyblion eraill ond wedi eu sillafu yn anghywir yn debygol o beidio dod o fewn y categori yma o ‘yn gyson’ ac ‘yn gythruddol’ ac felly does dim ffocws ar y geiriau mwy heriol yma. 

Bydd rhoi ffocws ar y geiriau mwy heriol yma sy’n cael eu defnyddio yn llai aml, ac fel canlyniad yn cael eu sillafu yn anghywir yn llai aml, yn rhoi cyfle arbennig nid yn unig i gywiro’r sillafu ond i ddatblygu geirfa'r disgyblion eraill na fydd fel arfer yn defnyddio'r eirfa yma, yn creu dysgwyr sydd yn gallu mynegi ei hun yn fwy hyderus ar bapur gan eu bod gyda’r pŵer i ddefnyddio amrywiaeth fwy o eirfa.

Syniad diddorol arall nodwyd yn osodiad Brighouse yw’r ffaith bod yr ysgol yn gwobrwyo’r disgyblion sydd yn llwyddo i ddod o hyd i’r 12 gair. Gall yr elfen yma o gystadleuaeth apelio at ddysgwyr sydd fel arfer heb ddiddordeb yn y maes Llythrennedd. Dyma hefyd ffordd o greu dysgwyr annibynnol gan fod y disgyblion yn gyfrifol am ddod i adnabod gwallau sillafu eu hun, nodwedd sy’n gysylltiedig â chau’r bwlch rhwng cyrhaeddiad bechgyn a merched (Wilson, 2014) felly bydd canlyniadau’r dosbarthiadau yn fwy cyfartal.

Mae Brighouse hefyd yn cyfwrdd ar y syniad bod staff yr ysgol yn cyd-weithio i rannu’r geiriau ac yn gwneud pwynt o sillafu’r geiriau yn gywir ar draws eu gwersi i roi cyfleoedd i ddisgyblion dod o hyd i’r 12 ateb cywir yn ateb gofynion y Llywodraeth i ddatblygu Llythrennedd ‘ar draws y Cwricwlwm.’ Mae cyd weithio gydag athrawon eraill yn yr ysgol yn bwysig er mwyn gallu ennill y darlun llawn.

Er fel nodwyd Critten a Daffern wrth holi athrawon, mae Tyrer a Taylor wedi darganfod ymchwil sy’n gytûn nad yw datblygu Llythrennedd y dysgwyr yn flaenoriaeth i bawb. Maen nhw’n dyfynnu un Prifathro fel yn dweud “If you want a sure way to provoke a collective groan in your staffroom, announce that you are intending to hold a training day devoted to whole-school literacy.” Dyma pam mae’n bwysig dros ben i gydweithio fel ysgol dros amser i wella Llythrennedd yn lle anwybyddu’r achos nes bod wir angen cydweithredu.

Mae pwysigrwydd cyd-weithio mewn ffurf fel yr un nodwyd gan Brighouse wedi ei bwysleisio unwaith eto yn hwyrach yr un llenyddiaeth, “Literacy launches spacecraft, because you can’t build the Cassini-Huygens probe or Titan booster rockets without the registers of explanation, persuasion and technical vocabulary of nanotechnology.” 

Er enghraifft, mae siarad gyda’r Adran Gwyddoniaeth er mwyn gweld pa dermau gwyddonol mae’r disgyblion yn sillafu yn anghywir yn gyson yn gymorth i wella sillafu dysgwyr ar draws ystod o bynciau. 

Mae Tyrer a Taylor yn dyfynnu’r Yr Athro Tim Birkhead, Darlithydd Bioleg, sy’n mynnu ‘Writing, and writing well, is the key to success in many university science courses and vital in any job,’ cyn mynd ymlaen i ddweud, ‘When I mark tutorial essays today, most of my comments focus on the quality of the writing.’ 

Mae’r dyfyniad yma yn cryfhau darganfyddiadau ymchwil Keriner, Schnakenberg, Green, Costello a Mcclin, yn ogystal â Martin a Ronson, sy’n nodi fel canlyniad mae’r darllenydd yn ffocysu’n llai ar destun y gwaith ac mae gallu ysgrifenedig yr awdur yn cael ei gwestiynu.

Yn ystod eu hymchwil, gofynnodd Tyrer a Taylor i ddisgyblion ‘Wrth i’r Athro/awes marcio eich gwaith, beth sydd yn eich helpu chi i wneud cynnydd?’ Ymysg atebion eraill, gwnaeth mwy na un disgybl cyfeirio at fodelu trwy nodi’r sillafu cywir nesaf i air sydd wedi cael ei sillafu yn anghywir fel eu bod yn gallu gweld y gair yn ei ffurf gywir. Wedyn gofynnodd yr un disgyblion, ‘Wrth i’r Athro/awes marcio eich gwaith, beth sydd yn llai llwyddiannus?’ yr ateb gan rai oedd marcio geiriau wedi eu sillafu yn anghywir ond heb roi cymorth ar sut i gywiro’r gwall. 
Hefyd gofynnodd i ddisgyblion ‘Beth ydych chi’n meddwl o ein cynllun marcio ar hyn o bryd?’ Un o’r atebion oedd ‘Dim yn dda iawn oherwydd nad ydynt yn dangos sut i wella’ ac ar sail hyn newidiodd polisi marcio'r ysgol yn pwysleisio pwysigrwydd llais y disgybl megis disgybl blwyddyn 10 dwedodd “We ought to be involved in things like the marking and spelling policy because we are the ones who need to learn from it.”

Mae baich marcio ar athrawon yn drafodaeth fawr ar hyn o bryd gyda nifer yn awgrymu strategaethau megis peidio marcio pob rhan o’r gwaith, yn cynnwys cywiro pob cam sillafu,  “Rather than laboriously marking up every single student error in a piece of work, you target the most pressing issues and arrange for students to self-correct the less important surface errors in their work.” (Pearsall, 2018.) 

Mae Tyrer a Tyler yn yn gytûn, “We should identify a manageable number of errors – no more than five per page. If there are many errors in the piece we might correct every error in the first few lines and ensure these are corrected.”

Gall tynnu sylw at bob un gwall sillafu yn ddarn o waith bod yn brofiad diraddiol i’r disgybl a niweidio ar waith codi cymhelliant yr ysgol. Er mae dilyn y strategaeth yma neu un debyg, sef ond marcio rhan o’r gwaith yn fanwl, yn golygu bod nifer o wallau sillafu ddim yn cael eu cywiro o gwbl, ac fel canlyniad, dydy’r disgyblion ddim yn cael y cymorth i wneud cynnydd maen nhw eisiau. 

Un ffordd o ddod i gydbwysedd sydd yn galluogi disgyblion i wneud cynnydd ond hefyd yn lleihau’r baich marcio ar athrawon yw’r syniad o gydweithio fel ysgol nodwyd gan Brighouse. Mae defnyddio’r strategaeth yma ar gyfer rhai o’r geiriau mae’r disgyblion wedi cam sillafu yn eu gwaith yn golygu nad oes rhaid nodi’r cywiriad ar gyfer pob un gair, ar bob un darn o waith, ond mae’r disgyblion dal yn cael gweld y sillafu cywir ar draws cyfres o wersi ac yn parhau i wneud cynnydd.
Trafodwyd pwysigrwydd polisïau marcio a sillafu cyson ar draws yr ysgol gyfan i gefnogi Llythrennedd yn yr ysgol, gyda phob Adran, yn cynnwys Hanes, yn defnyddio union yr un ddogfen, “In my subject area we had already adopted some aspects of your marking policy, for example, insisting that students respond to teachers’ marking. What we weren’t sure about is exactly what to do with spellings, and having one consistent school policy is much more effective.” 

Nodwyd mewn arolwg i gasglu gwybodaeth ar y ffordd roedd staff yn marcio, ffeindiwyd o leiaf ugain symbol gwahanol yn cael eu defnyddio i farcio gwaith disgyblion heb unrhyw esboniad. “My approach to spelling has always been a bit haphazard. I couldn’t
really explain what I corrected and why” oedd ateb un athro/awes Addysg Grefyddol yn ystod yr arolwg. Mae hyn yn cysylltu nôl a’r cwestiwn ‘Beth ydych chi’n meddwl o ein cynllun marcio ar hyn o bryd?’ gyda’r disgyblion yn ateb, ‘Dim yn dda iawn oherwydd nad ydynt yn dangos sut i wella.’

Dewiswyd yn fwriadol i osgoi cynnwys nifer eang o staff wrth greu polisi newydd er mwyn atal gormod o ddargyfeiriad. Er gwnaethpwyd achub yr adeg i gynnwys nifer o ddisgyblion, fel y disgybl uchod, er mwyn cynnwys llais y disgybl yn y polisi. Ar ôl i’r ysgol rhoi polisïau yn eu lle, datganiad yr un athro/awes Addysg Grefyddol oedd “I am starting to be a lot
more systematic, and I can see the evidence of greater consistency in my tutees’ books” yn profi bod y polisi wedi cael effaith positif. 

Nid yn unig staff sydd angen cydweithio i sicrhau cynnydd y disgyblion, mae nifer o ysgolheigion wedi nodi pwysigrwydd cydweithio gyda rhieni (Zurcher, 2016.) Mae manteision gweithio gyda rhieni yn gallu cynnwys lleihau’r baich gwaith i athrawon, er mae’n bwysig bod y polisi sillafu yn glir i’r rhieni hefyd er mwyn iddynt allu cynorthwyo adre trwy helpu’r disgybl i ymateb i wallau sillafu.

Dyma sut i gynorthwyo disgyblion i wella eu sgiliau sillafu yn ôl Tyrer a Taylor, 
· Sicrhau bod disgyblion gydag anawsterau sillafu megis Dyslecsia yn cael eu hadnabod.
· Sicrhau bod cefnogaeth mewn lle a bod monitro cynnydd yn digwydd.
· Mae staff gyda disgwyliadau realistig ar gyfer unigolion tra’n cynnal safonau uchel o gywirdeb a chwbleiddiad. 

Mae’r llenyddiaeth yn cynnwys dyfyniad gan athro/awes Saesneg gwnaeth gosod gwaith cartref i flwyddyn 7 i ddysgu rhestr o eirfa eithaf hawdd mewn paratoad ar gyfer prawf sillafu, er gwnaeth yr athro/awes methu ystyried disgybl gydag anhawster dysgu yn y dosbarth. “As the SENCO pointed out, for the boy with dyslexia the test was always going to be an impossibility and he scored only one out of ten. Since then I have set individualised tests based on the words they have used and got wrong.”

Dyma dystiolaeth bod rhaid ystyried anghenion dysgwyr unigol fel nodwyd Tyrer a Taylor a bod gosod nifer cyfyng o eirfa ar gyfer nifer o ddisgyblion ddim yn mynd i alluogi pob disgybl i lwyddo. Mae rhaid ystyried dulliau eraill i wella sgiliau sillafu disgyblion gydag anawsterau dysgu. “Teachers wanting to improve the spelling achievement of their students
can incorporate 

(a) assessment for appropriate placement
(b) systematic instruction that aligns with recommendations from Wanzek et al. (2006) to increase long-term retention
(c)  rule- and morpheme-based instruction to provide for generalization of skills.” 

(Sayeski, 2011.)

Mae (a) yn awgrymu dod i adnabod gallu'r dysgwyr ac yna rhoi geiriau sydd yn bendant o fewn eu gallu iddyn nhw fel prawf oherwydd eu bod yn fwy tebygol o gofio’r geiriau yma, yn hytrach na geirfa heriol na fyddent yn cofio sut i sillafu yn yr hir dymor.

Y prif strategaethau o fewn (b) yw adborth ar y pryd, asesu cyfoedion a defnyddio mnemonig. Mae (c) yn awgrymu rhoi patrymau geirfa i ddisgyblion i ddwyn i gof yn hytrach na rhestr o eirfa e.e. ‘an’ sydd yn golygu ‘dim’ i gofio ‘anhawster’ / ‘dim hawster’ ac ‘anfantais’ / ‘dim mantais’ neu ‘o’ ar ddiwedd gair i ddangos y weithred o wneud rhywbeth e.e. ‘neidio,’ ‘bowlio’ a ‘gwario.’ Dyma strategaethau i gymryd mewn i ystyried wrth gwblhau fy astudiaeth er mwyn cadw mewn tegwch os oes unrhyw un yn y dosbarth gydag anhawster dysgu.

Maen nhw hefyd yn awgrymu cynnal prawf sillafu ar gyfer blwyddyn 7 yn gynnar yn y flwyddyn ysgol, rhag ofn nad ydynt yn derbyn gwybodaeth megis oedrannau darllen a sillafu o’r ysgolion cynradd, sydd yn cefnogi pwynt (a) uchod am ddod i adnabod gallu dysgwyr, ac eto ar ddiwedd y flwyddyn a chadw ar ffurf tab (Atodiad A.) Er mae eraill yn awgrymu bod cynnal profion sillafu yn gyson trwy gydol y flwyddyn i dracio cynnydd yn bwysig yn hytrach na ond ar ddechrau a diwedd y flwyddyn (Putman, 2017.)

Mae arferion yr ysgol o ran sillafu, nodwyd yn gynllun gwella'r ysgol, yn cynnwys ceisio gwella perfformiad disgyblion trwy ddefnyddio strategaethau ysgol gyfan megis:
· Cynyddu clod am ymdrech e.e. mewn profion sillafu.
· Pob adran i ddarparu profion sillafu misol (10 gair) er mwyn datblygu ehangder geirfa arbenigol pob disgybl.
· Defnyddio technoleg fel hwb a kahoot i weithredu profion a thasgau.

Mae’r syniad o gynyddu clod i’r rhai sydd yn perfformio’n dda mewn profion sillafu yn cysylltu ag ymchwil Brighouse a’r syniad o wobrwyo yn ystod gwasanaeth. Mae polisi'r ysgol ar wobrwyo yn cynnwys dosbarthu sticeri clod i’r disgyblion rhoi yn eu llyfrau cyswllt. Bydd derbyn sticer clod ar gyfer ennill marciau llawn neu sgôr uchel yn brawf sillafu yn codi cymhelliant disgyblion ac yn cadw’r cyswllt na gyda rhieni sydd mor bwysig yn ôl ymchwil Zurcher.

Swydd pob adran yw darparu profion sillafu misol er mwyn datblygu geirfa arbenigol disgyblion sydd yn bolisi pwysig wrth ail ystyried dyfyniad Yr Athro Tim Birkhead. Gwnaeth Birkhead nodi pwysigrwydd gallu ysgrifenedig yn y byd Gwyddoniaeth, yn cynnwys gallu sillafu geirfa arbenigol yn gywir yn draethodau prifysgol, y cam nesaf i nifer o ddisgyblion yr ysgol. Mae’r gofyn i osod profion sillafu adrannol misol hefyd yn sicrhau bod sillafu yn flaenoriaeth, yn gyd fynd a gofynion y Llywodraeth, ac yn groes i ymchwil Critten a Daffern oedd yn nodi nad oedd sillafu yn flaenoriaeth yn nifer o ysgolion.

Gofynnwyd i staff defnyddio technoleg i weithredu profion sydd yn syniad all cefnogi disgyblion ac anawsterau dysgu trwy ddefnyddio appiau penodol i newid maint y ffont ayb. yn ychwanegol i ymchwil Sayeski sydd yn awgrym rhoi adborth ar y pryd gan fod disgyblion yn gallu derbyn marc yn syth. 

Nodwedd arall o ddefnyddio technoleg yw bod modd i rai gwefannau gwneud y gwaith marcio a dadansoddi’r data i greu taenlennu yn hytrach na’r athro/awes yn ategu at safbwynt Pearsall sy’n dweud bod rhaid ymchwilio fwy o ffurf i leihau’r baech farcio.

Mae hefyd cynllun marcio penodol sy’n gyson ar draws yr ysgol gyfan er mwyn osgoi ‘ugain symbol gwahanol yn cael eu defnyddio i farcio gwaith disgyblion heb unrhyw esboniad’ fel gwnaeth Tyrer a Tyler nodi yn ystod eu hymchwil. Mae’r cynllun marcio, yn cynnwys sut i farcio gwallau sillafu, yn llyfr pob disgybl fel bod yr athrawon a’r disgyblion yn glir ar y polisi.

Mae’r cynllun gwella adrannol yn nodi'r canlynol o ran Llythrennedd:
· Parhau i gyd-weithio gyda’n hysgolion cynradd er mwyn gwella’r dilyniant o ran darpariaeth Llythrennedd. 

Dyma strategaeth bwysig i ddefnyddio wrth ystyried theori Tyrer a Tyler bod rhaid cynnal prawf yn gynnar yn y flwyddyn i wirio gallu disgyblion rhag ofn ydynt yn derbyn oedrannau sillafu o’r ysgolion cynradd. Bydd cydweithio gyda’r ysgolion cynradd dros amser yn sicrhau bod y wybodaeth hon ar gael yn lleihau’r pwysau ar yr athro/awes a’r disgyblion ddechrau blwyddyn 7.

Mae’r cynllun gwella ysgol hefyd yn nodi'r canlynol o ran rhifedd:
· Gosod post wythnosol ar drydar neu gwestiwn yr wythnos yn y boreau ar gyfer rhifedd.

Dyma strategaeth gall yr ysgol hefyd bod yn ystyried ar gyfer Llythrennedd gan fod profion sillafu adrannol ond yn orfodol yn fisol, er bydd cwestiwn yr wythnos yn sicrhau cyfle aml i ymarfer sillafu fel yn yr ysgol nodwyd gan Brighouse ble’r oedd 12 gair gyda phrif ffocws yn wythnosol.

Yng ngoleuni fy ngwerthusiad o’r llenyddiaeth ac arferion yr ysgol ynglŷn â Llythrennedd, ac yn benodol sillafu, penderfynwyd defnyddio dulliau gwahanol  er mwyn archwilio fy nghwestiwn ymchwil gan ddefnyddio sampl o 24 disgybl. Cadwyd mewn cof blaenoriaeth y Llywodraeth i ddatblygu Llythrennedd ar draws y Cwricwlwm wrth ddewis y dulliau er mwyn cynnwys elfennau o ysgrifennu, darllen a llafaredd a hefyd canllawiau BERA i sicrhau bod yr ymchwil yn cael ei gynnal yn ffordd foesegol.

Mae ymchwil gweithredol yn cyfuno gweithredu ac adfyfyrio gyda'r bwriad o wella arfer. Mae'n broses lle mae ymarferwyr yn astudio problemau megis diffyg sillafu fel eu bod nhw'n gallu gwerthuso, gwella a lliwio penderfyniadau ac ymarfer. Mae rhaid ystyried ffurf o hunanasesu, cynllunio i bontio bwlch rhwng ymchwil ac ymarfer a chael eu hysgogi gan ymchwil i wella. Mae hefyd yn ymwneud a datblygiad proffesiynol athrawon a dysgu yn y gweithle am y gweithle (Cohen, Manion a Morrison, 2007.)

Cyfuno theori ac ymarfer sy’n bwysig yn ôl Groundwater-Smith a Mockler (2006), ac fel canlyniad, symud oddi wrth ymchwil lle mae theori'n gorbwyso ymarfer. Felly, yn syml, mae ymchwil gweithredol yn cyfuno theori, ymarfer a gweithredu “It requires not only the critical reflection on practice and theory-practice conversation but also designates ongoing and evolving action as part of the process” (McAteer, 2013.) Dyma pam yr wyf wedi dewis rhoi mwy nag un strategaeth sillafu mewn i ymarfer i allu gweithredu ar y data o ran pa un bydd mwy effeithiol ar gyfer addysg yn y dyfodol.

Mae McAteer hefyd yn sôn am awydd i adfyfyrio a gwella ymarfer, ‘It both explores and theorises practice changes, evaluates and develops practice, provides a platform from which to critique ideology, and in doing so incorporates a moral as well as an epistemological dimension to the research,’ yn cefnogi safbwynt Cohen, Manion ac Morrison. 



Y prif bwyntiau i'w hystyried yn ôl ymchwil Cohen, Manion ac Morrison yw 

· Beth ydyn ni'n profi (e.e. cyrhaeddiad, agwedd, personoliaeth, gallu ayb.)?
· Ydy'r canlyniadau yn deillio o brawf cychwynnol a phrawf ôl cychwynnol'?
· Ydy'r prawf yn brawf grŵp neu brawf unigol?
· Ydy'r prawf yn cynnwys elfen o hunan adroddiad neu ydy'r prawf wedi ei weinyddu?

Yn yr astudiaeth hon profwyd gallu disgyblion gyda chanlyniadau bydd yn deillio o brawf cychwynnol, ymyrraeth a phrawf ôl cychwynnol. Mae’r ymchwil ar grŵp o ddysgwyr gan fod y ffocws ar ddosbarth penodol a bydd pob un yn derbyn union yr un prawf. Bydd y prawf yn cael ei weinyddu i bob un sydd wedi cytuno cymryd rhan gan yr ymchwilydd a bydd cyfle i  ddisgyblion adrodd nôl eu barn ar effeitholdeb y strategaethau gwahanol treialwyd. 

Nodwyd hefyd gall ffurf y cwestiwn neu eirfa'r cwestiynau newid ond mae rhaid i'r ddau profi'r un cynnwys. Mae rhaid sicrhau bod y ddau brawf gyda'r un lefel o anhawster. Yn eu barn nhw mae hefyd angen sicrhau dibynadwyedd,  “Reliability concerns the degree of confidence that can be placed in the results and the data” a​ dilysrwydd “Validity concerns the extent to which the test tests what it is supposed to test” er mwyn cynnal ymchwiliad teg. Byddai’n cynllunio profion sydd yn profi’r un cynnwys sef gallu sillafu’r disgyblion a gyda’r un lefel o anhawster er mwyn sicrhau dibynadwyedd a dilysrwydd.

Mae pennod pump yn eu llyfr yn trafod ymchwil addysgiadol sensitif ac yn nodi mae'n hanfodol i ymchwilwyr bod yn ymwybodol o'r nifer o faterion moesegol gall codi wrth wneud ymchwil sensitif, "Sensitive reasearch is that which potentially poses a substantial threat to those who are involved or have been involved in it" (Lee, 1993.) 

Mae Lee hefyd yn nodi os nad yw'r ymchwilir ennill caniatâd o'r cyfranogwyr gallwn nhw teimlo yn 'duped, very angry, used and exploited' ac mae’r ymchwilir yn gallu cael ei weld fel 'predator'. Dyma pam mae’n bwysig i ddarllen gosodiad i’r disgyblion sydd yn rhan o’r ymchwil cyn cychwyn ar yr astudiaeth fel eu bod yn gwybod yr union bwrpas o’r ymchwil a sut bydd eu data yn cael eu defnyddio. Mae hefyd yn bwysig danfon llythyr i hysbysebu rhieni o’r ymchwil gan fod y disgyblion yn oedran ysgol (Appendics A.)

Gwelodd Morrison bod problemau wrth arwain ymchwil sensitif yn addysg e.e ennill mynediad i'r ysgol ac athrawon, felly, fel arfer, wrth wneud ymchwil sensitif, mae'r ymchwilir fel arfer wedi cael caniatâd o'r uwch dim er mwyn gallu gwneud yr ymchwil. Byddai’n sicrhau fel yr ymchwilydd i ofyn am ganiatâd yr ysgol, disgyblion a’u rhieni i gynnal yr ymchwil.
  
Mae problemau sydd yn dechrau fel materion methodoleg, "Sensitive educational research can act as a voice for the weak, the oppressed, those without a voice or who are not listened to; equally it can focus on the powerful and those in high profile positions" yn gallu troi i broblemau moesegol a gwleidyddol.

Dyma pam mae rhaid dilyn canllawiau BERA wrth gynnal ymchwil. Yn ystod yr astudiaeth, gan ystyried y pwyntiau trafodwyd uchod er mwyn sicrhau ymchwil moeseg, byddai’n glynu yn dynn at y canllawiau canlynol wedi nodi gan BERA:
· Dangos parch at bobl ac at eich hun er mwyn sicrhau mae’r risg wedi lleihau ar gyfer pawb sydd yn cymryd rhan yn yr ymchwil.
· Sicrhau caniatâd y cyfrannwr ar ddechrau'r ymchwil a dylai'r cyfrannwr deall popeth am yr astudiaeth cyn cychwyn.
· Mae tryloywder yn bwysig o fewn yr ymchwil a dylai'r ymchwilydd fod yn agored gyda'r cyfrannwr i’r radd eithaf sy’n bosib.
· Dylai'r ymchwilydd adnabod hawliau cyfranwyr i dynnu allan o'r ymchwil os maen nhw ddymuno gwneud ar unrhyw adeg am unrhyw reswm. Dylai'r cyfrannwr hefyd fod yn ymwybodol o hyn.Dydy'r defnydd o gymhelliad ddim yn cael ei annog o fewn ymchwil.​
· Mae'n bwysig i ystyried lefelodd o risg at y cyfrannwr a sut i leihau'r rhain yn ystod yr ymchwil. Mae’n bwysig goleuo unrhyw risg i'r cyfranwyr ar ddechrau'r ymchwil.
· Yr arfer yw cadw cyfranwyr a'u gwybodaeth yn gyfrinachol gydag ymchwil.  Dylai data cael ei storio yn ofalus ac yn gyfrinachol. 
· Os mae rhywbeth yn digwydd o fewn yr ymchwil sydd yn dorcyfraith mae'n angenrheidiol bod yr ymchwilydd yn cysylltu gyda'r awdurdodau perthnasol. Dylai'r ymchwilydd ystyried tynnu nôl data sydd wedi cael ei gyfaddawdu.

Penderfynwyd ymchwilio i bedwar strategaethau sillafu gwahanol yn ymwneud ac ysgrifennu, darllen a llafaredd i geisio deall cysylltiad rhain gyda gallu sillafu disgyblion. Dechreuwyd trwy osod prawf sillafu gyda 25 gair yn cynnwys rhai oedd wedi eu sillafu yn anghywir yn gyson wrth farcio llyfrau CA3 ac eraill oedd yn eirfa fwy heriol. 

Dewiswyd 25 gair fel y nifer er mwyn gallu gosod y geiriau mewn i bum categori nes ymlaen gyda phum gair i bob categori. Treialwyd strategaeth wahanol ar gyfer pob categori, y strategaethau oedd

A.	Creu mnemonig wedi ei fwriadu i gynorthwyo’r cof. (Ysgrifennu)
B.	Creu pyramid eirfa ar gyfer bob gair wedi ei fwriadu i gynorthwyo’r cof. (Ysgrifennu)
C.	Chwilio am ystyr / term Saesneg yn y geiriadur. (Darllen)
Ch. Dweud y gair yn uchel fel y gwelir ar bapur e.e. gw – raig. (Llafaredd)
D.	Defnyddio dim strategaeth.


	Categori
	Ychwanegu ‘h’ / dylanwad Saesneg
	Defnyddio’r llafariad anghywir
	Swnio’n debyg
	Gadael  llythyren allan
	Methu i roi ‘u’ ar ddiwedd y gair

	A
	Pluen
	Lleuad
	Cau
	Ffrwyth
	Canu

	B
	Wedyn
	Deilen
	Cae
	Rhaff
	Clymu

	C
	Marw
	Llythyr
	Poblogaidd
	Tynnu
	Gwasgu

	CH
	Glaw
	Gwlyb
	Poblogaeth
	Gwraig
	Sychu

	D
	Rydw
	Gwaed
	Cai (Enw)
	Rhewi
	Cysgu



Y syniad tu ol i hyn oedd er mwyn gallu gweld yn glir pa strategaeth oedd wedi gweithio'r orau wrth gynnal y prawf ol cychwynnol a hefyd beth fydd canlyniad defnyddio dim strategaeth sillafu o gwbl a phrofi’r un geiriau heb ymyrraeth. Er mwyn tegwch, oherwydd bod geiriau sy’n debyg o ran sŵn wedi eu gosod yn y profion, bydd ystyr y geiriau i gyd yn cael eu hesbonio trwy roi enghraifft o’r gair yn cael ei ddefnyddio mewn brawddeg yn ystod y profion.

Daeth y penderfyniad i gynnwys geirfa fwy heriol defnyddiwyd (a chamsillafwyd) gan nifer bach o ddisgyblion, yn ogystal â geirfa camsillafwyd yn gyson gan nifer helaeth, ar ôl ystyried rhagair Brighouse yn llyfr Tyrer a Taylor wrth iddo sôn am ysgol yn profi geirfa oedd wedi eu camsillafu ‘yn gyson.’

Fel y gwelir yn ymchwil Alexander-Passe, mae disgyblion, yn enwedig rhaid gydag anawsterau dysgu, yn osgoi geiriau heriol achos eu bod methu sillafu. Mae hyn yn pwysleisio pwysigrwydd cynnwys geirfa fwy heriol yn brofion sillafu er mwyn rhoi cyfle i’r disgyblion yma datblygu eu geirfa a dod yn fwy hyderus wrth fynegi eu hun ar bapur. 

Er roedd dewis defnyddio'r arfer hwn yn groes i ymchwil Sayeski oedd yn awgrymu rhoi geiriau sydd yn bendant o fewn gallu disgyblion iddynt fel prawf oherwydd eu bod yn fwy tebygol o gofio’r geiriau yma na geirfa heriol na fyddent yn cofio yn yr hir dymor. 

Dewiswyd rhoi'r eirfa fwy heriol o’r prawf cychwynnol yn gategorïau A a B oherwydd bwriad y strategaethau yma yw cynorthwyo’r cof yn y gobaith bydd y disgyblion yn cofio’r geiriau yn yr hir dymor. Er gwnaethpwyd ymdrech i rannu geirfa debyg i gategorïau gwahanol er mwyn cynnal prawf teg a sicrhau dibynadwyedd a dilysrwydd.

Roedd y disgyblion i gyd wedi sillafu mwy na hanner o’r geiriau ym mhob categori yn anghywir (3, 4 neu 5 allan o 5 gair yn anghywir) yn ystod y prawf cychwynnol. Gwnaeth neb llwyddo ennill marciau llawn oedd yn beth positif fel bod cyfle i dreialu'r strategaethau ar y dosbarth cyfan.

Roedd hyn hefyd yn cefnogi’r penderfyniad o ddewis gwallau oedd yn ymddangos yn gyson yn waith disgyblion megis ychwanegu ‘h’ oherwydd dylanwad Saesneg e.e. ‘Whedyn’ yn lle ‘Wedyn’ oherwydd geiriau Saesneg fel ‘When,’ ‘What,’ ‘Why’ a ‘Where.’ Gwnaeth defnyddio’r llafariad anghywir gan gymysgu ‘i’ ‘u’ ‘y’ yn gyson hefyd ymddangos yn un o’r problemau yn ogystal â geiriau sydd yn swnio’n debyg ar lafar. Meysydd eraill lle’r oedd angen gwella oedd gadael  llythyren allan	mewn geiriau fel ‘Graig’ (yn lle ‘Gwraig’) a methu i roi ‘u’ ar ddiwedd geiriau gan eu bod yn anghyfarwydd.

Strategaeth A i wella sillafu disgyblion oedd creu mnemonig i gynorthwyo’r gof. Mae creu mnemonig yn llwyddo i greu cysylltiadau rhwng llythrennau a geiriau a hefyd trwy gysylltu geiriau anodd anghyfarwydd gyda syniad sydd yn gyfarwydd (Tarasoff, 1990.) Nodwyd Tarasoff “Students will enjoy developing their own mnemonics to support their ability to remember conventional spelling” ac mae hynny wedi profi yn wir yn yr achos yma wrth ystyried llais y disgybl ar ôl y prawf ôl cychwynnol.

Mae’r enghraifft o’r Saesneg rhoddwyd gan Tarasoff o mneonig effeithiol yw ar gyfer y gair ‘Because’ sef Big elephants can always understand small elephants.’ Rhai enghreifftiau Cymraeg gwnaeth disgyblion creu yn gyflym ar gyfer yr eirfa yn gategori A oedd ‘Cofia’r awyren uchel’ ar gyfer ‘Cau’ a ‘Canodd Annest nodyn uchel’ ar gyfer ‘Canu.’ Er bod llythyren anodd megis ‘U’ yn y geiriau roedd dal digon o syniadau ar gyfer mnemonig effeithiol.

Roedd strategaeth B sef creu pyramid eirfa ar gyfer bob gair hefyd wedi ei fwriadu i gynorthwyo’r cof. Enghraifft o waith disgyblion oedd gyda’r gair ‘Cae,’ ‘C’ yn unig fydd ar y llinell top, yna ‘C’ ac ‘A’ ar yr ail linell, wedi dilyn gan ‘C’ ‘A’ ac ‘E’ ar y drydedd linell. Roedd rhaid gwneud yr un peth ar gyfer pob un o’r pump o eiriau. Gwnaeth Logan, Olson a Lindsey (1989) cynnal ymchwil trwy ofyn i grŵp o blant oedd wedi cyrraedd rownd derfynol y gystadleuaeth ‘North American National Spelling Bee’ pa strategaethau oedd yn gweithio iddynt.

Y dau prif strategaeth nodwyd oedd ‘‘sheer repetition and concentrating on letter sequence’’ a ‘‘visual memory,’’ gwnaethon nhw disgrifio fel ‘‘picturing the word ‘in their head’ and then attempting to remember what the word looks like.’’ Roedd modd ceisio cyfuno’r ddau bwynt yma wrth greu strategaeth B gan fod creu’r pyramid yn gorfodi’r disgyblion i ail adrodd y gair nes bod wedi eu sillafu yn llawn ar linell olaf y pyramid. Hefyd o ran ‘visual memory’ bydd y disgyblion yn gallu meddwn nôl i’r siâp pyramid er mwyn trio cofio beth oedd y gair yn edrych fel.

Strategaeth C oedd bod disgyblion yn gwrando ar eiriau wedi recordio ar dap ac yna yn chwilio am y term Saesneg yn y geiriadur er mwyn dod yn fwy cyfarwydd â’u hystyr a chael y cyfle i ddarllen y sillafu cywir ar bapur.

Mae gwaith ymchwil Dahl ac eraill (2003) yn cefnogi’r strategaeth yma gan nodi bod plant yn cofio sut i sillafu wrth wedi geiriau yn llyfrau, “Remember words from reading experiences, from particular boks, or from the classrom environment.” Bydd ffeindio llyfr syth yn cynnwys yr eirfa y prawf i gyd cychwynnol yn amhosib, dyma pam mae geiriadur yn opsiwn da ac yn gyd fynd a’r ‘amgylchedd dosbarth’ a nodwyd gan yr ysgolheigion. Mae wedyn yn bosib defnyddio’r cof gweledol i gael mynediad i sut i sillafu’r geiriau yma.

Strategaeth CH oedd dweud y gair yn uchel fel y gwelir ar bapur e.e. gw – raig. Mae ymchwil gan Ormrod and Jenkins (1989) a Holms and Malone (2004) yn cefnogi’r strategaeth yma ac wedi gwneud ymchwil dwys gydag oedolion lle nodwyd y ddwy strategaeth sy’n cael eu defnyddio'r fwyaf aml sef ymarfer llythrennau yn eiriau a gorbwysleisio geiriau, hynny yw, gorbwysleisio rhai elfennau o’r gair fel bod y gair yn gydfyd a’r llythrennau. Mae Bosman, Van Hell, & Verhoeven (2006) hefyd wedi gwneud ymchwil cychwynnol yn yr un maes gyda phlant.

Gwnaeth Drake ac Ehri (1984) darganfod bod y ffurf yma yn debygol o arwain at sillafu mwy o eiriau yn gywir oherwydd bod pobl yn gallu cofio’r llythrennau di-sŵn yn eiriau yn well. Er gwnaeth yr allu i sillafu geiriau gyda llythrennau sy’n ddwbl ddim gwella o ganlyniad i’r strategaeth yma.  Yn achos fy astudiaeth does dim un o’r geiriau yn y categori yma gyda llythrennau sy’n dwbli felly doedd dim cyfle i brofi ymchwil yr ysgolheigion er mae ymchwilydd eraill megis Landerl, Thaler a Reitsma (2008) wedi cwestiynu a thorri ar astudiaeth Drake ac Ehri. 

Dewiswyd cynnwys maes D sef dim strategaeth er mwyn ceisio cefnogi a chryfhau’r datganiad bod y strategaethau a nodir gan yr ysgolheigion yn effeithiol, os oedd sgôr y disgyblion yn gwella o ganlyniad i ddefnyddio nhw, fel dangosodd y prawf ôl cychwynnol.

Gwnaeth  strategaethau A – CH i gyd gweithio yn dda gan fod pob disgybl wedi sillafu llai na hanner o’r geiriau yn anghywir (1 neu 2 wedi eu sillafu yn anghywir ymhob categori) a gwnaeth rhai disgyblion hyd yn oed llwyddo i sillafu pob gair yn gategorïau A a CH yn gywir.

Mae hyn yn awgrymu, wrth ystyried y data, bod strategaeth A sef creu mnemonig ar gyfer pob gair a CH sef torri’r gair lawr a’i dweud ar lafar wedi gweithio'r orau. Barn y disgyblion ar ôl y prawf ôl cychwynnol oedd bod strategaeth Ac wedi’i chynorthwyo nhw'r fwyaf wrth geisio sillafu’r geiriau yn ystod y prawf. Roedd nifer yn nodi bod hyn oherwydd os nad oeddent yn gallu cofio sut i sillafu'r gair roedd modd cofio eu mnemonig yn lle, felly oedd mwy nag un cyfle i allu cofio’r sillafu cywir. 

Roedd hyn hefyd wedi rhoi disgyblion cyfle i wirio sillafu eu hun, hyd yn oes os oeddent yn meddwl bod wedi sillafu’r gair yn gywir, gall gwirio yn erbyn y mnemonig i sicrhau bod y sillafu yn gyd fynd.

Mae’n holl bosib gall defnyddio mnemonig yn y dosbarth yn unrhyw bwnc wrth gyflwyno topig newydd gynorthwyo disgyblion i gofio’r geiriau allweddol o’r categori yna, yn ogystal â sut i sillafu nhw. Mae hyn yn gyd fynd ac ymchwil ysgolheigion a nodwyd y pwysigrwydd o allu sillafu wrth ysgrifennu traethawd yn unrhyw bwnc.

Y categori arall lle llwyddodd rhai disgyblion i ennill marciau llawn oedd CH sef torri’r gair lawr a’u hadrodd ar lafar. Gwnaeth y strategaeth yma helpu yn enwedig gyda geiriau fel Gw-lyb a Gw-raig ble’r oedd modd defnyddio’r llafariad anghywir neu adael llythyren allan. Teimlodd y disgyblion bod torri geiriau i lawr yn allan yn uchel yn dawel yn ystod y prawf ôl cychwynnol wedi cynorthwyo rhyw faint wrth wirio eu sillafu.

Er na enillodd unrhyw ddisgybl marciau llawn yn gategorïau B a C roedd cynnydd sylweddol i’w weld yn y categorïau yma gyda dros dri chwarter o’r dosbarth ond yn cael un gair yn anghywir, a’r chwarter arall ond wedi sillafu dau air yn anghywir, hefyd yn profi bod rhyw faint o heffeithioldeb i’r strategaethau yma hefyd.

Nid oedd cynnydd i weld wrth ystyried D sef dim strategaeth fel y disgwylir gan fod y disgyblion heb ystyried y geiriau yn y categori yma ers y prawf cychwynnol ac felly yn gwneud union yr un camgymeriadau a heb wneud cynnydd. 

Felly yn achos yr astudiaeth mae strategaeth A a CH wedi profi i weithio'r fwyaf effeithiol, B a C gyda rhywfaint o effaith a D gyda dim effaith o gwbl. Roedd astudiaeth A yn wneud ag ysgrifennu ar draws y Cwricwlwm, sef beth mae rhan fwyaf o ymchwil gan ysgolheigion yn nodi fel y prif gysylltiad â sillafu (Peck a Coyle, 2012) er roedd astudiaeth B hefyd i wneud ag ysgrifennu a gwnaeth ddim cael gymaint o effaith. 

Mae digon bosib bod hyn, ynghyd ac ymchwil Torosoff, oherwydd gwnaeth y disgyblion ddim mwynhau strategaeth B gymaint â felly ddim wedi cael gymaint allan o ran cynnydd. Rhaid hefyd cofio bod y geiriau mwyaf heriol wedi eu gosod yn strategaethau A ac B ac felly mae’r ffaith bod nifer o ddisgyblion wedi cael pob ateb cywir gan ddefnyddio strategaeth A gymaint fwy yn drawiadol. Mae hyn oherwydd bod rhai o’r geiriau ddim o fewn eu gallu a ddim yn eiriau maen nhw’n dewis i ddefnyddio yn gyson.

Roedd strategaethau C a Ch yn ymwneud a darllen a llafaredd ac yn yr achos yma profwyd llafaredd i fod yn strategaeth gryfach o wella sillafu disgyblion. Y rhesymau bosib dros hyn yw’r ffaith bod dweud geiriau yn uchel yn rhoi cyfle i dorri geiriau i lawr ac ymarfer unrhyw lythrennau di-sŵn sydd fel arfer yn cuddio yn eiriau. 

Mae’n anodd datgan beth yn union oedd yr un strategaeth fwyaf effeithiol ond mae’n bosib nodi bod strategaethau A, B, C a Ch i gyd wedi cael rhywfaint o effaith ar allu'r disgyblion i sillafu yn gywir.

Mae rhaid ystyried cyfyngiadau’r astudiaeth er mwyn gallu gwerthfawrogi’r data yn llawn. Yn yr astudiaeth hon, dewisais roi pwyslais penodol ar ysgrifennu ar draws y Cwricwlwm gan gynnwys dwy strategaeth oedd yn ymwneud ag ysgrifennu ac un dasg yr un yn ymwneud a darllen a llafar. Gwnaeth hyn golygu dydw i fethu datgan os yw ysgrifennu, darllen neu lafar sydd a’r prif gysylltiad gyda gallu sillafu dysgwyr.

Os roeddwn i am ail wneud yr astudiaeth, bydd rhaid ystyried cynnwys yr un nifer o dasgau ar gyfer pob un o’r tri maes fel bod y data hyd yn oed yn fwy dilys. Ffordd o sicrhau dilysrwydd bydd wedi bod i gynnwys mwy na un dasg ym mhob un maes i sicrhau roedd y strategaeth wir yn/ ddim yn gweithio ac nid oherwydd yr eirfa benodol yn y categori oedd y rheswm dros y data.

Er bydd ychwanegu mwy o strategaethau wedi golygu ychwanegu mwy o eirfa at y rhestr ar gyfer y profion sillafu ac mae’n bosib bydd cynnwys mwy na 25 gair wedi gwneud yr astudiaeth yn anghyraeddadwy oherwydd bydd gymaint o ddata gwahanol. Dyma broblem arall sydd yn codi o ddefnyddio sampl eithaf bach o 24 disgyblion, gyda mwy o ddisgyblion bydd modd cynnwys mwy o strategaethau.

Un syniad i atal y broblem yma bydd i gynnwys llai o eirfa ym mhob categori neu i brofi ond un categori ar y tro dros amser. Mae’n ddigon bosib bydd y proses yma o wneud yr astudiaeth dros gyfnod fwy o amser yn rhoi’r cyfle i dreialu’r strategaethau gwahanol ar yr un geiriau, os mae’n ymddangos bod y disgyblion yn sillafu rhai o’r geiriau yn anghywir o hyd ar ôl treialu un strategaeth.

Rhoddwyd y cyfle i ddisgyblion cynnig barn ar heffeithioldeb y strategaethau wedi y prawf ôl cychwynnol er mwyn iddynt allu ystyried sut oeddent yn teimlo wrth drio sillafu'r geiriau am yr ail waith i’w gymharu ag yn ystod y prawf cyntaf. Bydd rhoi cyfle i ddisgyblion i fynegi eu barn ynglŷn â’r strategaeth yn gynharach yn y proses wedi rhoi cyfle i newid cyfeiriad yr ymchwil gan ystyried llais y disgybl a’u pwysigrwydd.

Roedd yn amlwg bod rhai dysgwyr yn mynd i’r afael a strategaethau penodol yn well nag eraill, er enghraifft, gwnaeth dysgwyr oedd ddim yn hoff o ysgrifennu ffafrio'r dasg geiriaduron lle’r oedd rhaid dod o hyd i’r gair a’r sillafu cywir heb orfod rhoi pen i bapur. Bydd clywed llais y disgybl yn gynharach yn y proses wedi cynnig cyfle i roi’r disgyblion mewn i grwpiau penodol o ran eu hoff strategaeth dysgu i weld sut effaith bydd ar ganlyniadau’r prawf cyfan yn y pendraw.

Mae sicrhau bod union yr un nifer o amser yn cael eu rhoi ar gyfer pob strategaeth yn bwysig er mwyn creu data sydd yn hollol ddilys er yn ystod yr arbrawf roedd rhai disgyblion wedi mwynhau defnyddio rhai strategaeth yn well nag eraill ac wedi defnyddio'r rhain tu allan i’r dosbarth yn ystod yr arbrawf. 

Gwnaeth grŵp bach o ddisgyblion nodi ar ôl y prawf ôl cychwynnol eu bod wedi creu rhagor o fnemonigion (Strategaeth A) tu allan i’r dosbarth gan eu bod yn hoffi creu'r rhain. Mae’n holl bosib bod canlyniadau'r strategaeth yma yn dangos fwy o gynnydd na strategaethau arall gan fod mwy o amser wedi cael eu treulio ar y strategaeth yma.

Bydd cyfuno strategaethau hefyd wedi bod yn haen ddiddorol i’r ymchwil ond, eto, oherwydd maint bychan y sampl doedd dim digon o ddisgyblion i allu cyfuno strategaethau a derbyn canlyniadau dilys. Mae hyn oherwydd bod nifer bach y sampl ddim wedi dangos yn glir pa strategaethau oedd yn gweithio gan fydd hanner y dosbarth (sef 12 disgybl) yn treialu dau e.e. A a C, a’r hanner arall yn treialu’r ddau arall e.e. B a D. 

Roedd nifer y disgyblion hefyd yn rhwystro’r cyfle i ymchwilio i effaith y strategaethau ar unigolyn i’w gymharu â phâr neu grŵp. Bydd rhoi rhestr geirfa wahanol i grwpiau gwahanol neu hyd yn oed yr un eirfa ond cymysgu’r strategaethau wedi rhoi cyfle i brofi’r strategaethau yn fwy dwfn.

Roedd pob un disgybl wedi derbyn union yr un rhestr geirfa ac union yr un strategaethau er bod disgyblion ac anawsterau dysgu yn y dosbarth bydd wedi manteisio mwy o dderbyn rhestr wedi teilwra yn fwy at eu gallu nhw. Y rheswm penderfynwyd yn erbyn hyn oedd bod rhaid ystyried y  moesegol potensial fydd yn codi fel canlyniad o wneud hyn o ran cadw’r disgyblion yn gyfrinachol.

Ffeindiwyd yn anodd nodi cyswllt cadarnhaol rhwng y strategaethau sillafu a gallu'r dysgwyr i fynegi eu hun yn hyderus ar bapur. Bydd tystiolaeth os yw hyn yn wir neu beidio i weld yn eu gwaith ysgrifenedig yn y dyfodol ond ar gyfer pwrpas yr astudiaeth bydd gosod tasg ysgrifenedig yn ogystal â’r profion sillafu wrth wneud y profion cychwynnol ac ôl cychwynnol wedi bod yn fuddiannol. 

Bydd hyn o bosib wedi galluogi’r cyfle i ddatgan fel canlyniad i’r ymchwil bod defnyddio strategaethau sillafu yn y dosbarth yn creu dysgwyr sydd yn gallu mynegi eu hun yn fwy hyderus ar bapur.

Annwyl Riant / Gwarcheidwad,

Mae Ysgol Gyfun Gymraeg Bryn Tawe yn bartner i’r bartneriaeth dysgu broffesiynol sydd wedi’i lleoli o fewn yr Athrofa ym Mhrifysgol Cymru Y Drindod Dewi Sant yn Abertawe a Chaerfyrddin. Cynigir lleoliadau gan yr ysgol hon i fyfyrwyr sy’n dysgu i fod yn athrawon. Pan fo darpar athrawon yn gweithio mewn ysgol, maent yn cael eu goruchwylio gan yr athro dosbarth/ athrawes ddosbarth bob amser. Diben y llythyr hwn yw eich hysbysu bod hi’n ofynnol ar ddarpar athrawon, fel rhan o’u hasesiad Prifysgol seiliedig, i werthuso arfer ystafell ddosbarth. Weithiau, gall hyn olygu gwerthusiad ysgrifenedig neu asesu gwaith y plant, a gall hefyd olygu gofyn i staff a phlant am eu barn. Nid yw’r gweithgaredd hwn yn wahanol i arfer ystafell ddosbarth arferol.

Os hoffech dderbyn mwy o wybodaeth am y gwaith sy’n cael ei gynnal yn nosbarth eich plentyn,
peidiwch ag oedi rhag gofyn i’r athro dosbarth / athrawes ddosbarth. Pe baech yn penderfynu, yn
sail y drafodaeth hon, nad ydych am i’ch plentyn gymryd rhan mewn unrhyw werthusiad ystafell
ddosbarth‐seiliedig a gynhelir gan ddarpar athrawon, yna rhowch wybod i’r athro dosbarth /
athrawes ddosbarth os gwelwch yn dda.

Os hoffech dderbyn mwy o wybodaeth am hyfforddiant ac addysg gychwynnol athrawon newydd,
yna cysylltwch â Yr Athrofa drwy law’r uwch swyddog gweinyddol, Christine Rees. 

Diolch am gymryd yr amser i ddarllen y wybodaeth hon.

[image: ]Yn gywir,



Miss S Pearce
Myfyrwraig

